عذراء .حبيبتي ورده كافي تعبتي انتي واليوم رجعتي من سفريتج
ورده ..لا نكمل ونروح للهول اجيبلكم كرزات وسولفلكم عالسفره
طلعنه اني والبنات للهول
رحت الغرفتي جبت كرزات والكيبل مال تلفوني علمود
اربط تلفوني بالتلفزيون علمود عذراء وفرح وام مصطفى وبناتها يشوفآ الصور والفديوات
بس انتظرنه لحد ما يطلعآ كرايبهم
صارت ساعه ١١ بالليل كضيناها سوالف عالمدرسه وهالامور وعن بغداد
ومن طلعآ البنات صارت كعده مغلقه بس اني وعذراء وفرح
شغلت تلفوني بدينه نتفرج عالصور وكل صوره اسولف عن المكان
وجان نفز وطفيت تلفوني ابساع من الخوف
وجان تنفتح الباب علينه وطلعت بنت ام مصطفى الجبيره بنين
عذراء وجع والله شلون جمدتينه ابمكانه طلعي صوت قبل الدخول لو متعرفين
ورده..ميخالف مصار شي تعاي بنين كعدي وين خواتج
بنين ..نامن من زمان
اي كعدي باوعي ويانه بس لتحجين لحد
اي ما احجي وره
شويه جتي ام مصطفى وهم كعدت اتابع
شو هاي من حالها
اي ليش لا ناس تفتر وناس مدفونه بالحياه
عذراء ..شنو قصدج ام مصطفى ليش ما طالعه انتي يعني
منو راح لشمال العام
ام مصطفى ..يمعود هاي هم تسمه طلعه شوفي اهنا الحياه من صدك
فرات وطلعات اخوج حسين مامقصر ويه ورده ابد عذراء ..ورده بعد روح صعدي الغرفتج ارتاحي وحظري حالج الزوجج
ورده .اي صار
ام مصطفى ..اظاهر عذراء معجبها الحجي
عذراء ..والله من اشوف اخويه مقصر وياج هذاك الوكت اعذرج
كمت وطلعنه من الهول
ورده ..صعدنه اني وفرح
فرح مشت الغرفتها واني دخلت غرفتي
جانت حيل حلوه فارشيها فرشه اجنن وخالين اناره حلوه ام الالوان
ومعطريها يعني غرفه ابفندق خمس نجوم
دخلت للحمام سبحت وطلعت بالمنشفه نشفت حالي والبست بجامه ستن حلوه وردي لونها
جففت شعري بالسشوار باوعت للساعه جانت بالوحده اله ربع
نعست وحسين ما رجع للغرفه بعده انتظرته للوحده ماكو بعدها غفيت ما حسيت ع شي
دخلت الغرفتي ساعه ثنتين بالليل فتحت الباب
ع كيفي ودخلت شفتها نايمه مثل الملاك
ظليت اباوووع ع جمالها ورقتها سبحان الله عبالك من ملائكه الرحمن
هي بيضه ولابسه وردي والله صدك جنبده
مشيت ع كيفي ودخلت بفراشي من غير ما
اتحس بيه ونمت ع ريحه شعرها
ورده .صحيت الساعه ٧ الصبح شفت حسين نايم ابصفي حلوه نومته عفته وكمت غسلت
وطلعت من غرفتي نزلت
سمعت صوت بالمطبخ دخلت للمطبخ شفت
خاله ام حسين كاعده وام مصطفي جاي تحضر الريوك
ورده .صباح الخير
ام حسين .صباح النور
ام مصطفى .هذا يا خير النازله بي
ورده .ليش خاله شنو سويت
ام مصطفى ..مشفتي حالج قبل لا تنزلين
ام حسين .خاله صعدي غيري ملابسج وخلي شي ع راسج
ورده..والله اسفه
نسيت اني نازله بالبجامه وبدون حجاب
ورده .والله اعتذر منكم صدك نسيت
رحت ركض صعدت ابدل قبل لا حسين والجميع ينتبه عليه
ام حسين ..ولج اقبال لا هيج تكونين ويه البنيه بأولها هي بعدها ما تعرف شي عن وضعنه
وانتي تعرفين بنات بغداد ولبسهن عالكيفج وياها فهميها شويه شويه لحد ما تتعلم علينه